stanford-oval/wikipedia huggingface dataset:
דן מישמר
מחקר > חלבונים מבקרי שעתוק

ב-2014 גילה מישמר לראשונה כי בנוסף לחלבונים המוקדשים לבקרת המיטוכונדריה בלבד קיימים חלבונים מבקרי שעתוק, אשר מובלים הן למיטוכונדריה והן לגרעין התא ואף קושרים את ה-DNA המיטוכונדרי באתרים ספציפיים. ממצא זה העלה את האפשרות, שלמרות ההבדל בבקרת השעתוק של גנים המקודדים בגנום המיטוכונדרי לזו של הגרעין, קיימים חלבונים המסוגלים לבקר את שני הגנומים בעצמם ואולי אף לתאם את ביטוי הגנים בין שני הגנומים. זאת בניגוד למחשבה השלטת מאז תחילת שנות ה-70, ולפיה הבקרה של שני הגנומים נערכת תוך שימוש במערכות בקרה נפרדות ושהתקשורת בין גרעין התא למיטוכונדריה מתרחשת אך ורק באמצעות משלוח אותות. ממצא זה הביא את מישמר לחקור את בקרת השעתוק בגנום המיטוכונדרי ואת התיאום שבין ביטוי הגנים הגרעיניים והמיטוכונדריים. לצורך כך פיתח מישמר כלים מחקריים שיאפשרו לבחון לראשונה את השעתוק בגנום המיטוכונדרי בתאים חיים.
כלים אלה, כגון Precision global run on transcription (PRO-seq) ו-RNA-seq, מבוססים על טכנולוגיות ריצוף הדור החדש (NGS), והינם בעלי יכולת כמותית גבוהה שאינה תלויה בידע קודם על היצור הנבדק. השימוש בכלים אלה אפשר למישמר לתאר לראשונה את השעתוק בגנום המיטוכונדרי ביצורים בהם התופעה לא נחקרה ואף לא הייתה זמינה למחקר עד אז. מישמר השתמש בכלים אלה ואחרים בכדי ללמוד על תבנית השעתוק בגנום המיטוכונדרי של למעלה מ-8,000 יצורים רב-תאיים (מטזואה), חולייתנים וחסרי חוליות ולגלות כי שינויים בארגון הגנום המיטוכונדרי לאורך האבולוציה של יצורים אלה השפיעו על דגם תבנית השעתוק בגנום זה. מישמר השווה בין רצפי RNA ו-DNA מה-DNA המיטוכונדרי וגילה לראשונה אירועי מודיפיקציית RNA (מתילציה) בתעתיקים מגנום זה באדם ובחולייתנים אחרים. הוא הראה כי יש לשינויים אלה ברמת ה-RNA (במיוחד מתילציה של תעתיק 16S rRNA) השפעה על רמת ביטוי הגנים המיטוכונדריים בתגובה לחשיפה לתנאי סביבה משתנים. חקר האבולוציה של המנגנונים המבקרים את התיאום בביטוי גנים בין הגנום המיטוכונדרי לגרעיני, ומחקר של המאפיינים הייחודים של השעתוק במיטוכונדריה מנחים את המחקר במעבדתו גם כיום (2025).
פרסים והוקרה

פרס האגודה למלחמה בסרטן למחקר (2009)
מחזיק הקתדרה ע"ש מיילס ת'יילר לגנטיקה וגנומיקה
חיים אישיים

מישמר נשוי למיכל, אב לשניים, ומתגורר במיתר.
מאמרים נבחרים

N. Shtolz and D. Mishmar, The metazoan landscape of mitochondrial DNA gene order and content is shaped by selection and affects mitochondrial transcription. Nature Communications Biology, 6, 93 (2023).
H. Medini, T. Cohen and D. Mishmar. Mitochondria Are Fundamental for the Emergence of Metazoans: On Metabolism, Genomic Regulation, and the Birth of Complex Organisms. Annual Reviews in Biology 54, 151-166 (2020).
G. Barshad, S. Marom, T. Cohen, and D. Mishmar. Mitochondrial DNA Transcription and Its Regulation: An Evolutionary Perspective. Trends in Genetics 34, 682-692 (2018).
L. Levin and D. Mishmar. The genomic landscape of evolutionary convergence in mammals, birds and reptiles. Nature Ecology & Evolution 1, 41 (2017).
D. Bar-Yaacov, I. Frumkin, Y. Yashiro, T. Chujo, Y. Ishigami, Y. Chemla, A. Blumberg, O. Schlesinger, P. Bieri, B. Greber, N. Ban, R. Zarivach, L. Alfonta, Y. Pilpel, and D. Mishmar. Mitochondrial 16S rRNA Is Methylated by tRNA Methyltransferase TRMT61B in All Vertebrates. PLoS Biology 14 (2016).
A. Blumberg, E.J. Rice, A. Kundaje, C.G. Danko, and D. Mishmar. Initiation of mtDNA transcription is followed by pausing, and diverges across human cell types and during evolution. Genome Research 27, 362-373 (2017).
A. Blumberg, B.S. Sailaja, A. Kundaje, L. Levin, S. Dadon, S. Shmorak, E. Shaulian, E. Meshorer, and D. Mishmar. Transcription Factors Bind Negatively Selected Sites within Human mtDNA Genes. Genome Biology and Evolution 6, 2634-2646 (2014).
G. Avital, M. Buchshtav, I. Zhidkov, J. Tuval (Feder), S. Dadon, E. Rubin, D. Glass, T.D. Spector, and D. Mishmar. Mitochondrial DNA heteroplasmy in diabetes and normal adults: role of acquired and inherited mutational patterns in twins. Human Molecular Genetics 21, 4214-4224 (2012).
S. Suissa, Z. Wang, J. Poole, S. Wittkopp, J. Feder, T.E. Shutt, D.C. Wallace, G.S. Shadel, and D. Mishmar. Ancient mtDNA Genetic Variants Modulate mtDNA Transcription and Replication. PLoS Genetics 5 (2009).
D. Mishmar, E. Ruiz-Pesini, P. Golik, V. Macaulay, A.G. Clark, S. Hosseini, M. Brandon, K. Easley, E. Chen, M.D. Brown, R.I. Sukernik, A. Olckers, and D.C. Wallace. Natural selection shaped regional mtDNA variation in humans. PNAS 100, 171-176 (2002).
מאט בר

| --- | --- |
אין תמונה חופשית
 לידה:  14 בפברואר 1984 (בן 40) אלן, ארצות הברית 
 מדינה:  ארצות הברית 
 תקופת הפעילות:  מ-2004 
 מקום לימודים:  תיכון אלן 
 פרופיל ב-IMDb
 
מת'יו ג'רום בר (באנגלית: Matthew Jerome Barr; נולד ב-14 בפברואר 1984) הוא שחקן קולנוע וטלוויזיה אמריקאי.
ביוגרפיה

מתיו ג'רום בר נולד ב-14 בפברואר 1984 באלן (אנ'), טקסס, פרוור של דאלאס, למייק בר, מאמן כדורגל לשעבר באוניברסיטת פרדו ולאחר מכן עסק בתחום הנדל"ן ולדידי, אמנית פורטרטים. לבר יש אח צעיר יותר, לוק, ואחות, שרה. כשבר היה בכיתה ד', משפחתו עברה לפיירוויו, טקסס, פרוור אחר של דאלאס.
בר היה פעיל במגמת התיאטרון של תיכון אלן. בתיכון שיחק בתפקידים ראשיים בהצגות רבות ובהפקות התיאטרון המוזיקלי, בהן "The Music Man" מאת מרדית' ווילסון.
בעודו בתיכון, נודע לבר שריצ'רד לינקלייטר מתכנן לביים סרט על כדורגל באוסטין, "Friday Night Lights". הוא נבחן לתפקיד. למרות שהפקת הסרט הושעתה בסופו של דבר בשנתיים ולינקלייטר הוחלף בפיטר ברג כבמאי, בר עשה רושם חיובי באודישן. המפיקה אן ווקר מקליי, לינקלייטר והבמאי קלארק לי ווקר הציעו לו את התפקיד הראשי בסרטם "Levelland", שצולם באוסטין בסוף האביב ובתחילת הקיץ של 2002.
חצי שנה לאחר סיום הצילומים של "Levelland", בינואר 2003, עבר בר ללוס אנג'לס, שם הופיע בסצנה בפעם הראשונה בטלוויזיה בסדרת הטלוויזיה "ER".
קריירה

בר שיחק בתפקידים רבים בהם בר איאן בנקס, הסטוקר של פייטון סוייר (הילרי ברטון) בסדרת הטלוויזיה מגרש ביתי. בר שיחק בתפקידי אורח ותפקידים חוזרים בסדרות הטלוויזיה הפופולריות "ER", "בונז", "The OC" ו"גבירתי הנשיא". הוא כיכב בתור דייוויד סטנלי בסרט "Protecting the King", שיצא ישירות ב-DVD בתור אחיו החורג הצעיר של אלביס פרסלי.
הוא גילם את דייוויד "פאק" רייני, אחד מבוגרי "העולם האמיתי: סן פרנסיסקו", ובסרט "פדרו", סרטו הביוגרפי של ניק אושיאנו משנת 2008. בשנת 2009, בר כיכב במיני סדרת הטלוויזיה האי של הרפר בתור כריסטופר "סאלי" סאליבן. בין השנים 2009 ל-2010 הוא שיחק בסדרות טלוויזיה רבות, בהן קאסל, "Trauma" "Friday Night Lights", ו-"CSI".
בר לוהק לתפקיד בסדרת הטלוויזיה "Hellcats", ב-2010. הסדרה הוקרנה לראשונה ב-8 בספטמבר 2010. עם זאת, לאחר עונה אחת הסדרה בוטלה. היה לו תפקיד בתור בילי "הנער" רודס בסדרת הטלוויזיה "Necessary Roughness" של רשת USA בשנת 2011. בשנת 2012, לוהק בר לתפקיד ראשי, במיני סדרה של קווין קוסטנר "Hatfields & McCoys" ששודרה בערוץ ההיסטוריה. הוא גילם את ג'ונסון "ג'ונס" הטפילד, שהתאהב ברוזאנה מקוי. בשנת 2013, הוא גילם את כריסטופר פורקו בסרט הטלוויזיה "Romeo Killer: The Chris Porco Story".
בשנת 2014, בר הופיע בתפקיד חוזר בסדרת הטלוויזיה "סליפי הולו" בתור ניק האולי בעונה השנייה.
בשנת 2022 לוהק לתפקיד ראשי בסדרת הטלוויזיה "ווקר: אינדפנדנס".
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2003 | Levelland | זאק סטנלי |  |
| 2005 | אמריקן פאי מציגים: מחנה התזמורת | ברנדון ונדקאמפ |  |
| 2007 | סקס ואהבה לקינוח | בראד |  |
| 2007 | Protecting the King | דייוויד סטנלי |  |
| 2008 | בית השפנפנות | טיילר |  |
| 2008 | פדרו | דייוויד "פאק" רייני |  |
| 2012 | Seven Below | אדם |  |
| 2013 | פארקלנד | פול מיקלסון |  |
| 2016 | Undrafted | אנתוני |  |
| 2017 | Wild Man | נהג |  |
| 2017 | The Layover | ראיין |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2004 | ER | בילי | פרק: "Impulse Control" |
| 2004 | CSI: מיאמי | מרכזן | פרק אחד |
| 2005 | מדיום | נער בן 17 | פרק: פיילוט |
| 2005 | חלום אמריקאי | ניק | פרק אחד |
| 2005 | Over There | קראקר | פיילוט הסדרה |
| 2005 | Head Cases | ויל | פרק אחד |
| 2005 | גבירתי הנשיא | מייק פלמינג | 5 פרקים |
| 2006 | בונז | לוגן קורמן | פרק אחד |
| 2006 | The O.C. | וס סייפריד | פרק אחד |
| 2006 | ג'סי סטון: מוות בגן עדן | הוקר רויס | סרט טלוויזיה |
| 2006–2007 | מגרש ביתי | איאן "פסיכו דרק" בנקס | 7 פרקים |
| 2007 | CSI: ניו יורק | תומאס ברייטון | פרק: "Some Buried Bones" |
| 2008 | עיר ההוללות | מאט | פרק אחד |
| 2009 | האי של הרפר | כריסטופר "סולי" סאליבן | תפקיד ראשי: 13 פרקים |
| 2009 | אחת שיודעת | קיט ואן דר וודסן | פרק: "Valley Girls" |
| 2009 | קאסל | טראוויס מקבויד | פרק אחד |
| 2009 | המפץ הגדול | מייק | פרק אחד: ללא קרדיט |
| 2009 | טראומה | טרוי קארנהאן | 2 פרקים |
| 2010 | אורות ליל שישי | ראיין לאורי | 2 פרקים |
| 2010 | CSI | בלרמין קוויסק | פרק אחד |
| 2010–2011 | הלקאטס (אנ') | דן פאטץ' | תפקיד ראשי, 18 פרקים |
| 2011 | קשיחות הכרחית | בילי "הנער" רודס | פרק אחד |
| 2012 | האטפילד & מקוי | ג'ונסון "ג'ונסי" האטפילד | מיני-סדרה |
| 2013 | רומיאו: אביר מהסיוטים | כריטופר פורקו | סרט טלוויזיה של Lifetime |
| 2014–2015 | סליפי הולו | ניק | תפקיד ראשי, 9 פרקים |
| 2017 | Dating Game Killer | הבלש ראיין | סרט טלוויזיה |
| 2017–2018 | חירות ואומץ | קפטן לילנד גאלו | תפקיד ראשי |
| 2019-הווה | דם ואוצרות (אנ') | דני מקנמרה | תפקיד ראשי |
| 2021 | ווקר | הויט רולינס | תפקיד חוזר |
| 2022 - הווה | ווקר: אינדפנדנס | הויט רולינס | תפקיד ראשי; 13 פרקים |
פילמוגרפיה > סדרות אינטרנט

| שנה | כותרת | תפקיד | הערות |
| --- | --- | --- | --- |
| 2009 | חינוך מיני | דין | תפקיד ראשי, 6 פרקים |
הערות שוליים

↑  "Matt Barr". TV.com. נבדק ב-14 בספטמבר 2010. {{cite web}}:  (עזרה)
↑  "Biography". mattbarr.net. אורכב מ-המקור ב-23 ביולי 2011. נבדק ב-14 בספטמבר 2010. {{cite web}}:  (עזרה)
↑  Helmick-Richardson, Peggy (ביולי 2007). "Fairview's Matt Barr - One Man Acting Out His Dream". Allen Image. אורכב מ-המקור ב-2013-01-16. נבדק ב-21 ביוני 2012. {{cite web}}:  (עזרה)
↑  Pedro. official site. Pedrothemovie.com. Retrieved on 2012-05-31.
↑  Cast and crew page of ''Pedro''. Pedrothemovie.com. Retrieved on 2012-05-31.
↑  "Fancast: Matt Bar to Appear on FNL" (אורכב 30.09.2010 בארכיון Wayback Machine) Friday Night Lights Fan; January 5, 2010
↑  "CSI: CRIME SCENE INVESTIGATION (TIME CHANGE)" The Futon Critic; Accessed September 14, 2010
↑  "OTH Alums Join CW’s Hellcats" TV.com; May 20, 2010
↑  Stanhope, Kate (17 במאי 2011). "The CW Renews One Tree Hill and Nikita, Cancels Hellcats". TV Guide. נבדק ב-13 בינואר 2012. {{cite news}}:  (עזרה)
↑  "Matt To Appear In USA's Necessary Roughness". MattBarrFan.com. 30 ביוני 2011. אורכב מ-המקור ב-12 באוקטובר 2014. נבדק ב-7 באוקטובר 2014. {{cite web}}:  (עזרה)
↑  Seidman, Robert (14 ביולי 2011). "Update Cable Ratings: 'Royal Pains' 'Necessary Roughness'; World Cup Lead + 'Franklin & Bash,' 'ESPYs' & More". TVbytheNumbers. אורכב מ-המקור ב-17 ביולי 2011. נבדק ב-7 באוקטובר 2014. {{cite web}}:  (עזרה)
↑  "Matt Barr on Playing Johnse Hatfield in ‘Hatfields and McCoys’", The Wall Street Journal, May 30, 2012.
↑  Roots, Kimberly (27 במאי 2014). "Exclusive: Sleepy Hollow Taps One Tree Hill Actor to Aid Ichabod & Abbie". TVLine. נבדק ב-7 באוקטובר 2014. {{cite web}}:  (עזרה)
↑  Sophia Soto, Walker: Independence — release date, trailer, cast and everything you need to know, What to Watch, ‏5 באוגוסט 2022
↑  Andreeva, Nellie (28 בפברואר 2022). "Matt Barr To Star In 'Walker: Independence' CW Pilot As Hoyt Rawlins". Deadline Hollywood. {{cite news}}:  (עזרה)
| --- | --- |
בקרת זהויות :  BnF: cb15586884w (data)  GND: 142711659  ISNI: 0000 0003 6600 8139  LCCN: n2002107092  SUDOC: 176514112  VIAF: 230363816   WorldCat (עם VIAF): 230363816
מבצע שעת לילה

| --- | --- |

עבאס מוסאווי, המטרה
 סוג:  התנקשות 
 מקום:  דרום לבנון 
 תאריך:  16 בפברואר 1992 
 תוקף:  חיל האוויר הישראלי 
 יעדים:  עבאס מוסאווי 
 אבדות:  8 הרוגים, 10 פצועים
 
מבצע שעת לילה היה מבצע צבאי שנערך בידי צה"ל ב-16 בפברואר 1992 במהלך המערכה ברצועת הביטחון בדרום לבנון, על מנת לחסל את עבאס מוסאווי, שהיה המזכיר הכללי של חזבאללה בשנים 1991–1992.
רקע ומהלך המבצע

לאחר נפילת הנווט רון ארד בשבי ארגון המחבלים "גדודי ההתנגדות הלבנוניים" (אנ'), הזרוע הצבאית של תנועת אמל בלבנון בשנת 1986, הורה ראש אמ"ן, האלוף אורי שגיא, לאמ"ן לתכנן מבצע לחטיפתו של מוסאווי, כדי להשתמש בו כקלף מיקוח לצורך עסקאות שחרור שבויים ישראלים בעתיד. סיירת מטכ"ל ושייטת 13 החלו בהכנות למבצע החטיפה, שכונה "שעת לילה". המבצע נועד לצאת לפועל ב-16 בפברואר 1992, אולם ביום המבצע התברר כי מוסאווי מצוי בסביבת קהל גדול מדי מכדי שניתן יהיה לחטוף אותו. באגף המודיעין התגבשה ההמלצה להסב את המבצע למבצע סיכול ממוקד.
לאחר שראש אמ"ן, שגיא, והרמטכ"ל, אהוד ברק, השיגו את אישור הדרג המדיני (ממשלת ישראל העשרים וארבע), תקפו מסוקי חיל האוויר שיירת מכוניות בדרום לבנון. בתקיפה נהרגו מוסאווי, אשתו, בנו בן החמש וארבעה אנשים נוספים. ישראל הצהירה כי ההתקפה הייתה ניסיון התנקשות מתוכנן.
תגובות

כנקמה על החיסול, הוציאה איראן לפועל את הפיגוע בשגרירות ישראל בארגנטינה ב-1992 ואת הפיגוע בבניין הקהילה היהודית בארגנטינה כשנתיים לאחר מכן. בפיגוע הראשון נהרגו 28 בני אדם, בהם ארבעת עובדי משרד החוץ וארבע נשים יהודיות. בפיגוע השני נהרגו 85 בני אדם. דו"ח ביון ארגנטינאי מצא כי ראש הכוחות החמושים של חזבאללה, עימאד מורנייה, היה אחת הדמויות המרכזיות מאחורי תכנון הפיגוע בבניין הקהילה, בהם פעילים אחרים בארגון ואישים איראניים.
ראו גם

מבצע סדר חדש
הערות שוליים

1 2  שחר קליימן, 28 שנים לחיסול ששינה את חיזבאללה, באתר ישראל היום, 15 בפברואר 2020
↑  עמרי אסנהיים, צאלים: הטראומה של סיירת מטכ"ל, אור יהודה: כנרת, זמורה-ביתן, 2012, עמ' 81
↑  רונן ברגמן, מדינת ישראל תעשה הכל, כנרת זמורה ביתן, 2009, עמ' 348-367
↑  אהרן קליין, הריגת מוסאווי: המסוקים ירו שבעה טילים מי שנמלט נורה במקלעים, חדשות, 17 בפברואר 1992
↑  יוסי מלמן, דן רביב, מלחמות הצללים: המוסד וקהילת המודיעין, ידיעות ספרים, 2012, עמ' 298-299
ערך זה הוא קצרמרבנושא צה"ל. אתם מוזמנים לתרום לוויקיפדיה ו.
אמיליו מוגילנר

| --- | --- |

 לידה:  1965 (בן 60 בערך) ארגנטינה
 תחום יצירה:  פיסול 
 יצירות ידועות:  שומר הנגב
 מספר צאצאים:  6 
 
פסל "שומר הנגב" בצומת הכניסה לנאות חובב
אמיליו מוגילנר (נולד ב-1965) הוא אמן ישראלי סביבתי חב"דניק. פסלו המפורסם שומר הנגב, נמצא בכניסה לנאות חובב.
ביוגרפיה

מוגילנר נולד וגדל בארגנטינה. בגיל 4 עלה עם משפחתו לישראל והתגורר ברחובות. בכיתה י"א עזב את הלימודים לטובת טיולים וחקר מעמיק של מערות בית גוברין. בצבא שירת בצנחנים ולאחר השחרור פנה לאמנות. עם השנים קנה לעצמו שם כצייר ופסל סביבתי שמשקיע את כל מרצו וכספו בשיפור איכות הסביבה. לדבריו סימנו אותו כמטרה לפגיעה מצד ארגוני פשיעה. ”אני חושש לחיי אבל לא פוחד", הוא אומר. "בורא עולם שומר עליי ואני תמיד ערני ודרוך לכל תרחיש.”
במאי 2001, בזמן שצייר בביתו, פרץ לביתו רעול פנים שירה בו בגב וגרם לתלישת כתפו הימנית. הציור שעליו עבד בעת ניסיון ההתנקשות היה דיוקן עצמי שלו כשהוא צועק. ”"ואז נתתי למתנקש כזאת צעקה, שהוא עמד מולי רועד, מזיע, ואחר כך ברח החוצה עם הזנב בין הרגליים".” ניסיון ההתנקשות הותיר אותו משותק בידו הימנית ואילץ אותו להשתמש ביד שמאל. אותו ציור הפך עם הזמן לסדרת ציורים של צעקות, שמסמלת עבורו את "סוף העידן של יד ימין ותחילת העידן של יד שמאל". לדבריו, הוא סובל עדיין מכאב.
ב-24 בדצמבר 2024 הושלמה הצבת חנוכיית הענק "שמע ישראל" לזכר חללי טבח שבעה באוקטובר ומלחמת חרבות ברזל, בשטח הפתוח מול בית העלמין הצבאי ברחובות. החנוכייה מתנשאת לגובה של תשעה מטר וברוחב זהה, ושוקלת 200 טון נחשבת לגדולה ביותר בעולם. למחרת ההצבה נערך טקס הדלקת נר ראשון של חנוכה בחנוכייה באמצעות מנוף שהועבר בשידור חי בערוץ 13.
מוגילנר נשוי ואב לילדים ומתגורר בבית עם באר מים שנבנה במאה ה-19 שאת קירותיו שיחזר בעצמו. הבית משמש אותו לסטודיו לציור.
בין עבודותיו

שומר הנגב – 16 מטר, אחד מהגדולים בישראל. התבנית נוצרה מ-1,400 טון של ברזל, עפר ואדמת נגב ולתוכה נוצקו 400 טון של בטון מזוין. הוא הוצב בכניסה לנאות חובב ב-27 בנובמבר 2005.
חנוכייה – גובה תשעה מטרים וחצי, החנוכייה האמנותית הגבוהה ביותר שמוצבת בישראל. נמצאת בגן המייסדים ברחובות.
פסלי הינשופים – הפסלים עשויים מחומרים ממוחזרים ויציקת בטון, נמצאים באזור תעשייה פארק ינאי בפתח תקווה.
שומר הגבעות – הפסל נמצא במפגש רחוב השריון ודרך גבעות הכורכר בנס ציונה.
חנוכיית ענק "שמע ישראל"  – במשקל 200 טון, נמצאת ברחובות, לזכר חללי טבח שבעה באוקטובר ומלחמת חרבות ברזל, בשטח הפתוח מול בית העלמין הצבאי. החנוכיה, נחשבת לגדולה מסוגה בעולם.
גלריה

פסלי הינשופים, אזור תעשייה פארק ינאי, בפתח תקווה
"שומר הגבעות" – מפגש רחוב השריון ודרך גבעות הכורכר, נס ציונה
הערות שוליים

↑  שמעון איפרגן, ‏בדואים ניסו לרצוח אותי, גנבים ניסו לחסל אותי, אבל אני שורד. אלחם נגד האנטנות עד טיפת דמי האחרונה, באתר ‏מאקו‏, 11 ביוני 2020
1 2  ליזה ללוצאשווילי, חנוכיית "שמע ישראל" הגדולה בעולם – הוצבה ברחובות, אתר ניוז 08, 25 בדצמבר 2024
מלקולם מקדואל

| --- | --- |

מקדואל, 2007
 לידה:  13 ביוני 1943 (בן 81) אנגליה הורספורת', אנגליה, הממלכה המאוחדת 
 שם לידה:  Malcolm Taylor 
 מדינה:  הממלכה המאוחדת 
 תקופת הפעילות:  מ-1957 
 מקום לימודים:  האקדמיה למוזיקה ולאמנויות הדרמה של לונדון  בית הספר טונברידג' 
 בן או בת זוג:  Margot Bennett (21 באפריל 1975–15 בספטמבר 1980)  מרי סטינבורגן (29 בספטמבר 1980–1 באוקטובר 1990) 
 צאצאים:  צ'ארלי מקדואל 
 מספר צאצאים:  5 
 פרסים והוקרה:  Sitges Grand Honorary Award (2009)  כוכב בשדרת הכוכבים בהוליווד  פרס סאטורן 
 https://malcolmmcdowellonline.com/
 פרופיל ב-IMDb
 
מלקולם ג'ון מקדואל (באנגלית: Malcolm John McDowell; נולד ב-13 ביוני 1943) הוא שחקן קולנוע וטלוויזיה אנגלי, שידוע בעיקר בזכות תפקידיו בסרטים "תפוז מכני" עליו קיבל מועמדות לפרס גלובוס הזהב והסרט "קליגולה". משחקו הרב-גוני הוביל אותו להופיע בסדרות וסרטים רבים בז'אנרים שונים, ובהם: "פצצה על טנק", "מסע בין כוכבים 7: דורות", ובסדרות הטלוויזיה: "הפמליה" ו"גיבורים".
ביוגרפיה

מלקולם נולד בהורספורת' ליד לידס שבאנגליה, לעדנה (מקדואל), מנהלת מלון, וצ'ארלס טיילור, בעל פאב.
זמן קצר לאחר לידתו עברה המשפחה ליורקשייר. מקדואל למד משחק באקדמיה למוזיקה ולאמנויות הדרמה של לונדון.
הוא היה נשוי לשחקנית מרגו בנט בשנים 1975–1980. נישא בשנית לשחקנית האמריקאית מרי סטינבורגן שהכיר בסרט משותף, ויחד הולידו שני ילדים משותפים- כולל השחקן צ'רלי מקדואל, לפני גירושיהם ב-1990. ב-1991 נישא בשלישית לקלי קוהר ולהם שלושה בנים משותפים.
קריירה

מקדואל החל לעבוד כברמן בפאב של הוריו, ומאוחר יותר כסוכן מכירות של קפה. בהיותו בבית ספר החל בשיעורי משחק ושימש מחליף בתיאטרון ה"רויאל שייקספיר קומפני". הופעתו הראשונה על המסך הייתה בסרט "והיה אם..." של הבמאי לינדסי אנדרסון ב-1968. הופעתו לכדה את עינו של סטנלי קובריק שליהק אותו לתפקיד הראשי ב"תפוז המכני". על משחקו בסרט זכה מקדואל לתשבחות רבות (מועמדות לפרס גלובוס הזהב ולפרס מטעם חוג מבקרי הקולנוע בניו יורק בקטגוריית השחקן הטוב ביותר).
ב-1973 הוא שיתף פעולה שוב עם אנדרסון בסרט "O Lucky Man!", שהיה מבוסס על רעיון שלו עצמו, וב-"Britannia Hospital" ב-1982. מקדואל הרבה להופיע בתוכניות טלוויזיה בשנות ה-70, בעיקר בעיבודים טלוויזיוניים למחזות תיאטרון קלאסיים. משחקו הראשון בהוליווד היה כששיחק את דמותו של ה. ג'י. וולס בסרט "Time After Time" ב-1979. ב-1983 כיכב בהוליווד בסרט "רעם כחול",לצד רוי שיידר.
מקדואל גילם דמויות אנטגוניסטיות בשנות השבעים והשמונים ובהם את דמותו של קליגולה בסרט מ-1979. מאוחר יותר ציין כי "אף שהוא נודע בעיקר כשחקן של דמויות מרושעות, למעשה, בסיכום כללי, הם יסתכמו רק למחצית מסרטיו".
בקרב מעריצי הסדרה מסע בין כוכבים הוא נודע כאיש שהרג את קפטן קירק, לאחר משחקו בסרט מסע בין כוכבים 7: דורות ב-1994, שבו שיחק את המדען המטורף ד"ר טוליאן סוראן. הוא הופיע גם במספר משחקי מחשב ובייחוד נודע בתור אדמירל טולווין בסדרת המשחקים "Wing Commander".
מקדואל שיחק את עצמו בסרטו של רוברט אלטמן "השחקן", שבו הלקה את גריפין מיל (טים רובינס) שדיבר בו סרה מאחורי גבו. הוא שיתף פעולה שוב עם אלטמן ב-2003 בסרט "The Company" כמנהל להקת הבלט "הג'ופרי בלט" בשיקגו. דמותו התבססה על ג'רלד ארפינו הכוריאוגרף ומייסד הלהקה.
ב-2006 גילם את איל ההון מתחום הרדיו ג'ואנס סלוטר בחוק וסדר: כוונה פלילית, ב-2007 שיחק את מר לינדרמן הרשע בעונה הראשונה של הסדרה גיבורים, וחזר על תפקיד זה בעונה השלישית. כן גילם את טרנס מקוויק בפמליה ואת ג'וליאן הודג' במונק.
בשנים 2011–2014 שיחק מקדואל בסדרה הקומית פרנקלין ובאש. ב-2015 שיחק בסרט "כמו מאהב אנגלי".
ב-2019 גילם את דמותו של רופרט מרדוק בסרט פצצה, המבוסס על סיפור פרשת ההטרדות המיניות של מייסד רשת פוקס ניוז רוג'ר איילס.
בשנת 2024 שיחק בסרט הקולנוע, תלמה.
קריירה > דיבוב וקריינות

מקדואל קריין בסדרה הדוקומנטרית "The Compleat Beatles" מ-1982.
מקדואל השאיל קולו למספר סרטים מצוירים, ובהם: אויבו של סופרמן בסדרה המצוירת, מוד המטורף בטיטאנים, מרלין ב"חץ הירוק", בנו של ראס-אל-גול בבאטמן: איש העטלף, סגן דורלאונד בסדרה גרוויטי פולס, קריין בפרק של סאות' פארק כן את קולו של מפקד כוכב המוות בפרודיה על סרטי מלחמת הכוכבים. כן הוא דיבב את דמותו של דוקטור קאליקו בסרט של דיסני בולט ב-2008.
בין 2006 ל-2007 הוא קריין שני אלבומי הוקרה לפינק פלויד שהפיק בילי שרווד: "Back Against the Wall" ו-"Return to the Dark Side of the Moon". ב-2008 קיבל תפקיד חוזר כסבא פלטשר בפיניאס ופרב.
הוא תרם את קולו למספר משחקי מחשב ובהם: "Superman: Shadow of Apokolips",‏ "Justice League Unlimited",‏ "Fallout 3",‏ "God of War III" ומשחקים נוספים.
פילמוגרפיה (רשימה חלקית) > קולנוע

והיה אם... (1968)
תפוז מכני (1971)
הכמהים לאהבה (1971)
אלופי ההפלות (1976)
מסע הארורים (1976)
קליגולה (1979)
רעם כחול (1983)
ירח 44 (1990)
מסע בין כוכבים: דורות (1994)
פצצה על טנק (1995)
אני מרגל (2002)
ראיית לילה (2002)
בובי ג'ונס (2004)
בולט (2008) - דיבוב
ליל המסכות 2 (2009)
הנבחר (2010)
בארי מאנדיי (2010)
באה בקלות (2010)
פאונד של בשר (2010)
גולף בממלכה (2011)
Antiviral ‏(2012)
חתכים (2012)
סיילנט היל: התגלות (2012)
Bereave‏ (2015)
31 (2016)
Walk of Fame ‏(2017)
שטן אמריקאי (2017)
קרב הדרכים 2050 (2017)
פצצה (2019)
The Big Ugly‏ (2020)
Just Noise‏ (2021)
She Will‏ (2021)
The Walk‏ (2022)
האב סטו (2022)
ממשיכות הלאה (2023)
תלמה (2024)
Deep Focus‏ (TBA)
Last Train to Fortune‏ (TBA)
פילמוגרפיה (רשימה חלקית) > טלוויזיה

פרל (1997-1996)
אי האשליות (1999-1998)
סאות' פארק (2000) - דיבוב
ארץ הגיר (2004) - דיבוב
ההרפתקאות של בילי ומנדי (2005) - דיבוב
ספוקס (2006)
מונק (2006)
הפמליה (2006-2005, 2009)
גיבורים (2008-2007)
מלחמה ושלום - הנסיך ניקולאי בולקונסקי
פיניאס ופרב (2009-2007) - דיבוב
מטאלוקוליפס (2012-2007) - דיבוב
CSI: מיאמי (2010)
המנטליסט (2010)
מוצרט בג'ונגל (2018-2014)
מחפשי האמת (2020)
אחת שיודעת (2021)
הערות שוליים

↑  ביוגרפיה של מלקולם מקדואל
↑  כתבה על מקדואל בעיתון הגארדיאן
↑  ריאיון עם מקדואל
↑  הגרדיאן, אחרי 40 שנה: מה עשה "התפוז המכני"?, באתר הארץ, 17 במאי 2011
↑  מאיר שניצר, קולנוע - עלילות השוטר המעופף - "רעם כחול", במאי: ג'ון באדהם, תסריט: דן אובאנון, דון ג'קובי, צילום: ג'ון אלונזו, מוסיקה: ארתור ב. רובינשטיין, שחקנים: רוי שיידר, מאלקולם מקדואל, וורן אוטס, דניאל סטרן, קנדי קלארק, כל העיר, 14 באוקטובר 1983
↑  ראיון ממאי 2007 ב-Linderman and Dr. Loomis
↑  שי זלדיס, ביקור-רטרו: משחקי Wing Commander, באתר ynet, 14 בינואר 2010
↑  רותה קופפר, גברים מקצוענים, באתר הארץ, 16 באפריל 2014
↑  אורי קליין, "כמו מאהב אנגלי": סרט כל כך וולגרי ומופרך, באתר הארץ, 19 באוגוסט 2015
↑  אורי קליין, "פצצה": לסרט הזה היה פוטנציאל נפיץ מאוד, באתר הארץ, 22 בדצמבר 2019
שחר סמוחה, ‏מין ומינויים גרסת המקור: מה עומד מאחורי דמותו המרושעת של האיש שייסד את פוקס ניוז, באתר גלובס, 26 בינואר 2019
↑  Matt Grobar, June Squibb, Fred Hechinger, Richard Roundtree, Parker Posey, Clark Gregg & Malcolm McDowell Set For Josh Margolin Comedy ‘Thelma’, Deadline, ‏2022-11-21 (באנגלית אמריקאית)
| --- | --- |
בקרת זהויות :  NLI: 987007432133905171  PLWABN: 9810685558005606  BNE: XX1109160  BnF: cb13897296x (data)  GND: 124018432  ISNI: 0000 0001 0921 0053  LCCN: n87838413  MusicBrainz: e8f8c9d0-09db-4bed-b4e2-cea70a77a6a1  NKC: pna2006334396  NTA: 074075373  SNAC: w6nd8vqn  SUDOC: 061785067  VIAF: 85098071   WorldCat (עם VIAF): 85098071
מלאכים באמריקה

ערך זה עוסק במחזה משנת 1987. אם התכוונתם למיני סדרת טלוויזיה משנת 2003, ראו .
| --- | --- |

כרזת המחזה משנת 1993
 בימוי:  טוני קושנר
 כתיבה:  טוני קושנר
 תקופת ההתרחשות:  1985–1986
 מדינה:  ארצות הברית
 סוגה:  דרמה
 הצגת בכורה:  מאי 1991 סן פרנסיסקו, קליפורניה
 משך ההצגה:  שבע שעות בשני חלקים
 שפה:  אנגלית
 פרסים:  פרס פוליצר לדרמה, פרס טוני למחזה הטוב ביותר 
 www.ibdb.com
 
מלאכים באמריקה: פנטזיה הומוסקסואלית על נושאים לאומיים (אנגלית: Angels in America: A Gay Fantasia on National Themes, מכונה בקצרה: "מלאכים באמריקה") הוא מחזה, בן שבע שעות, המחולק לשני חלקים. המחזה נוצר בשנת 1987, ביוזמתו של אוסקר יוסטיס, מנהל להקת תיאטרון בסן פרנסיסקו, אשר פנה לטוני קושנר והציע לו לכתוב מחזה שיעסוק בהשפעת האיידס על החברה האמריקאית. המחזה גם עוּבד למיני סדרה טלוויזיונית באותו שם.
המחזה הוצג לראשונה בסן פרנסיסקו, לאחר תהליך עבודה ארוך שהתקיים בסדנאות בניהולו של יוסטיס, משם נדד ללונדון, ורק בתחילת שנות ה-90 הגיע לברודוויי וזכה שם להצלחה גדולה. המחזה הועלה לראשונה בישראל בשנת 1993 בתיאטרון הקאמרי ומאז עלה מספר פעמים גם בתיאטרון חיפה, בתיאטרון באר שבע ושוב בתיאטרון הקאמרי. בתיאטרון בית צבי הועלתה "מלאכים באמריקה" כהצגת גאלה מיוחדת בערב למלחמה באיידס בשנת 2007.
"מלאכים באמריקה" מחולק לשני חלקים: חלק ראשון בשם "המילניום מגיע" (Millennium Approaches) וחלק שני בשם "פרסטרויקה" (Perestroika). הצגת הבכורה של החלק השני הייתה ב-8 בנובמבר 1992, כשנה וחצי לאחר השקת החלק הראשון.
המחזה זכה בפרס פוליצר ובשני פרסי טוני, ובשנת 1998 נבחר לאחד מעשרת המחזות הטובים של המאה ה-20.